open-index/open-wikipedia-markdown huggingface dataset:
ஜனாதிபத்திய சம்ரக்‌ஷண சமிதி

**ஜனாதிபத்திய சம்ரக்‌ஷண சமிதி** அல்லது **மக்களாட்சிப் பாதுகாப்புப் பேரவை** (*Janathipathiya Samrakshana Samithy-JSS*) இந்தியாவின் கேரள மாநில அரசியல் கட்சியாகும். இக் கட்சி 1994 இல் கே. ஆர். கௌரி அம்மாவால் தோற்றுவிக்கப்பட்டது.  மார்க்சிஸ்ட் கம்யூனிஸ்ட் கட்சியிலிருந்து அவர் நீக்கப்பட்டதைத் தொடர்ந்து அவர் இக் கட்சியைப் புதிதாகத் தோற்றுவித்தார். இந்திய தேசிய காங்கிரசின் தலைமையில் கேரளாவில் அமைந்த ஐக்கிய ஜனநாயக முன்னணியில் இக் கட்சி ஒரு உறுப்புக் கட்சியாக இணைந்தது. 2001 இல் நடந்த கேரள மாநில சட்டப்பேரவை தேர்தலில் போட்டியிட்ட ஐந்து தொகுதிகளில் நான்கு தொகுதிகளில் வெற்றி பெற்றது. இத் தேர்தலில் அரூர் தொகுதியில் தேர்ந்தெடுக்கப்பட்ட கௌரி அம்மா, ஏ. கே. அந்தோணியின் அமைச்சரவையில் வேளாண்துறை அமைச்சராகப் பதவி வகித்தார்.

## தலைமை
இக் கட்சியின் பொதுச் செயலாளர் கே. ஆர். கௌரி அம்மா; மாநிலத் தலைவர் ஏ. என். ராஜன்பாபு; வி. ஹெச். சத்ஜித் மற்றும் என். என். சதானந்தனும் கட்சியின் மாநிலச் செயலாளர்கள்.

## நடத்தாளர்
*பஷீர் பூவாட்டுபறம்பு (Basheer Poovaattuparambu)

## அமைப்புகள்
* ஜனாதிபத்திய மகிள சமிதி (Janadhipathiya Mahila samithy-JMS)
* ஜனாதிபத்திய யுவஜன சமிதி (Janathipathiya Yuvajana Samithy-JYS)
* ஜனாதிபத்திய தொழிற்சங்க மையம் (Janathipathiya Trade Union Centre-JTUC)
* ஜனாதிபத்திய விவசாயிகள் சமிதி (Janathipathiya Karshaka Samithy-JKS)
* கேரள விவசாயிகள் தொழிலாளி சங்கம் (kerala Karshaka Thozhilaly Union-KKTU)
* ஜனநாயக பணியாளர் மற்றும் ஆசிரியர் அவையின் கூட்டமைப்பு (Federation Of Democratic Employees And Teachers Organization-FDETO) 
* ஜனாதிபத்திய அபிபாஷக சமிதி (Janathipathya Abhibhashaka Samithi-JAS)

## மேற்கோள்கள்

## வெளி இணைப்புகள்

*  http://www.prd.kerala.gov.in/prd2/gov/gouri.htm -கேரள அரசின் இணைய தளத்தில் கௌரி அம்மாவின் பக்கம்
*K.R. Gouri Amma's page at Kerala Legislative Assembly site http://www.niyamasabha.org/codes/min17.htm கேரள சட்டப் பேரவை இணைய தளத்தில் கௌரி அம்மாவின் பக்கம்
*Election Result Aroor 

பகுப்பு:இந்திய அரசியல் கட்சிகள்
பகுப்பு:கேரள அரசியல்
பன்னிரண்டாம் கிரகோரி (திருத்தந்தை)

thumb | வலது | திருத்தந்தை பன்னிரண்டாம் கிரகோரி
**திருத்தந்தை பன்னிரண்டாம் கிரகோரி** (; c. 1326 – 18 அக்டோபர் 1417), இயற்பெயர் **ஆஞ்சலோ கொரேர்**, கத்தோலிக்க திருச்சபையின் திருத்தந்தையாக 30 நவம்பர் 1406 முதல் ஜூலை 1415 வரை இருந்தவர் ஆவார். இவருக்கு முன் ஏழாம் இன்னசெண்ட் திருத்தந்தையாக இருந்தார். காண்ஸ்தான்சு பொதுச்சங்கத்தின் பரிந்துரையின்படி மேற்கு சமயப்பிளவினை முடிவுக்கு கொண்டுவர இவர் பதவி விலகினார். இவருக்குப்பின் திருத்தந்தை ஐந்தாம் மார்ட்டின் திருத்தந்தையாக தேர்வானார்.

ஆஞ்சலோ கொரேர் வெனிசின் காஸ்தெல்லோவின் ஆயராக 1380இல் நியமிக்கப்படார். 1 டிசம்பர் 1390இல் காண்ஸ்தான்தினோபிளின் பட்டம் சார்ந்த மறைமுதுவராக நியமிக்கப்படார். 12 ஜூன் 1405இல் திருத்தந்தை ஏழாம் இன்னசெண்டால் கர்தினாலாக உயர்த்தப்பட்ட இவர் காண்ஸ்தான்தினோபிளின் திருத்தூதரக மேளாலராக 30 நவம்பர் 1406 முதல் 23 அக்டோபர் 1409 வரை பணியாற்றினார். 1406இல் நடந்த திருத்தந்தைத் தேர்தலில், அமைதி ஏற்பட எதிர்-திருத்தந்தை பதின்மூன்றாம் பெனடிக்ட் பதவி விலகி, புதிய தேர்தலுக்கு சம்மதித்தால் தாமும் பதவி விலகுவதாக அளித்த உறுதிமொழியின்பேரில் இவர் திருத்தந்தையாக தேர்வானார்.

காண்ஸ்தான்சு பொதுச்சங்கத்தின் பரிந்துரையின்பேரில் இவர் பதவி விலகினார். அச்சங்கம் இவருக்கு போர்தோவின் கர்தினால் ஆயர் என்னும் பட்டம் அளித்தது. இவர் இறக்கும்வரை அடுத்த திருத்தந்தை தேர்வாகவில்லை என்பது குறிக்கத்தக்கது. பதவி விலகளுக்குப்பின்பு மறைந்த வாழ்வு வாழ்ந்தார். 28 பெப்ரவரி 2013இல் பதினாறாம் பெனடிக்டின் பணி துறப்புக்கு முன்பு கடைசியாக பணி துறந்த திருத்தந்தை இவர் ஆவார்.

## மேற்கோள்கள்


 

 
 

பகுப்பு:பதினான்காம் நூற்றாண்டு பிறப்புகள்
பகுப்பு:1417 இறப்புகள்
பகுப்பு:இத்தாலிய திருத்தந்தையர்கள்
பகுப்பு:கர்தினால் குழு முதல்வர்கள்
பகுப்பு:மேற்கு சமயப்பிளவு
பகுப்பு:பணி துறந்த திருத்தந்தையர்கள்
ஐராவதி

*ஐராவதி (ஆறு).
*ஐராவதி (இராகம்).
*ஐராவதி கார்வே.
ஐராவதி கார்வே

**இராவதி கர்வே** (1905-1970) ஆங்கிலம் Iravati Karve, தேவனாகரி: इरावती कर्वे,இந்தியாவைச் சேரந்த மானிடவியல் ஆய்வாளரும் எழுத்தாளரும் கல்வியாளருமாவார், இந்தியாவின் மஹாராஷ்ட்ரா மாநிலத்தைச் சேர்ந்தவரும் ஆவார்.

## இளமை பருவம் மற்றும் கல்வித்தேர்வு
இராவதி அவர்கள் ஒரு சித்பவன அந்தணர் குடும்பத்தில் 1905 ஆண்டில் பிறந்தார். தந்தை கணேஷ் ஹரி கர்மாகர் பர்மா தேசத்தில் பர்மா பருத்தி நிறுவனத்தில் பணியாற்றிக்கொண்டிருந்தார். பர்மாவில் ஓடும் இராவதிநதியின் நினைவாக தனது மகளுக்கு இராவதி என்று பெயரிட்டார். 
இவரது பள்ளித்தோழியின் தாயார் சகுந்தலா இவரைத் தனது மகளாக ஏற்று வளர்த்தார்.

இராவதி 1926ம் ஆண்டு இளங்கலை பட்டமும் 1928ம் ஆண்டு முதுகலை பட்டமும் பம்பாய் பல்கலை கழகத்திலிருந்து பெற்றார். பின்னர் தினகர் தோண்டோ கர்வே அவர்களோடு திருமணம் நடந்தது. தினகர் கர்வேயும் அந்தணர் குலத்தவராயிருந்தாலும், இரவதியின் தந்தைக்கு இந்த திருமணத்தில் முழுமையாக சம்மதம் இல்லை. தினகர் இராவதியின் மேற்படிப்பிற்காக செர்மனி (Germany) நாட்டிற்கு மனைவியை அனுப்பினார். ஆனால் இதில் தினகரின் தந்தை தோண்டோ கர்வேயிற்கு விருப்பம் இல்லை. காங்கிரஸ் கட்சி உறுப்பினரான ஜீவராஜ மேத்தா என்பவரிடமிருந்து பணம் கடனாகப் பெற்று இராவதி செருமனிக்கு சென்றார். 1930ம் ஆண்டில் மானிடவியல் மற்றும் வம்சாவளி, தலைமுறை ஆகிய விஞ்ஞானங்களில் முனைவர் பட்டம் பெற்று தாய் நடு திரும்பினார். கணவர் தினகர் நாத்திகவாதி.
அக்காலத்தில் இருந்த சமூக பழக்கவழக்கங்களில் அதிக ஈடுபாடு இல்லாமல் இருவரும் இருந்தாலும், இராவதி பந்தார்புரத்தில் இருந்த விதோபா ஆலயத்திற்கு  மரபுவழி காரணமாக, சென்றுவருவது உண்டு.

1931 முதல் 1936 வரை பம்பாயில் இருந்த SNDT பெண்கள் பல்கலைகழகத்தில் ஆட்சியராக (Administrator) விளங்கினார். இதனுடன் முதுகலை பாடங்களுக்கு ஆசிரியராகவும் திகழ்ந்தார். பின்னர் பூனா சென்று டெக்கான் (Deccan) கல்லூரியில் மானிடவியல் பகுதிக்கு தலைவராக பணிஓய்வுபெரும்வரை இருந்தார்.
இராவதி அவர்கள் இந்தியாவின் முதல் பெண் மானிடவியல்வல்லுனர் என்று நந்தினி சுந்தர் எனும் வாழ்க்கைவரலாறு குறிப்பாளர் கூறுகிறார்.
1947ம் ஆண்டு நடைபெற்ற தேசீய விஞ்ஞான மாநாட்டில் மானிடவியல் பகுதியின் தலைவராக உரை நிகழ்த்தினார்.

இராவதி கர்வே மராத்திய மொழியிலும் ஆங்கிலத்திலும் எழுதும் வல்லுனராகத் திகழ்ந்தார்.

## முக்கியப் படைப்புகள்
*கின்ஷிப் ஆர்கனைசேஷன் இன் இன்டியா (ஆங்கிலம்)
*ஹிந்து சொசையிடி-ஆன் இன்டெர்ப்ரெடேஷ்ன் (ஆங்கிலம்)
*மஹாராஷ்ட்ரா-லேண்ட் அண்ட் பீபிள் (ஆங்கிலம்)
*யுகன்தா (மராத்தி மற்றும் ஆங்கிலத்திலும்)(1967 ஆண்டிற்கான மராத்திய மொழி ஸாஹித்ய புரஸ்கார விருது வழங்கப்பட்டுள்ளது)
*பரிபூர்தி (மராத்தி)
*போவாரா(மராத்தி)
*அமிசி ஸம்ஸ்க்ருதி (மராத்தி)
*ஸம்ஸ்க்ருதி (மராத்தி)
*கங்காஜல் (மராத்தி)

## மேற்கோள்கள்

பகுப்பு:இந்திய மானிடவியலாளர்கள்
பகுப்பு:1905 பிறப்புகள்
பகுப்பு:1970 இறப்புகள்
பகுப்பு:இந்திய ஆங்கில எழுத்தாளர்கள்
பகுப்பு:இந்திய இந்தியவியலாளர்கள்
1949 திருவள்ளுவர் குறள் மாநாடு

**திருவள்ளுவர் குறள் மாநாடு** என்பது 1949 ஆம் ஆண்டு சனவரி 15-16 ஆம் திகதிகளில் பெரியார் ஈ. வெ. இராமசாமி தலைமையில் தமிழ்நாட்டில் ஒழுங்குசெய்யப்பட்டு திருக்குறளை ஆய்ந்த ஒரு தமிழ் மாநாடு ஆகும்.  இந்த மாநாட்டில் அன்றைய அறிஞர்கள், புலவர்கள், அதிகாரிகள், அரசியல்வாதிகள் பலரும் கலந்து கொண்டனர்.

இந்த மாநாட்டுக்கான அழைப்பில், பெரியார் பின்வருமாறு கூறுகிறார்: "குறள் தத்துவத்தை விளக்கிடவென்றே நடத்தப்படும் இம் மாநாட்டில் நாம் பங்கு கொண்டு தத்துவங்களை உணர்ந்து, தமிழ்ப் பாமர மக்கள் இடையில் அந்தத் தத்துவங்கள் புகும்படி செய்ய வேண்டியது நம் கடமையாகும்."

## மேற்கோள்கள்

பகுப்பு:திருக்குறள் மாநாடுகள்
பகுப்பு:1949 தமிழ் மாநாடுகள்
பகுப்பு:இந்தியாவில் தமிழ் மாநாடுகள்
பகுப்பு:1949 நிகழ்வுகள்
வைஷ்ணவ ஜன தோ

**வைஷ்ணவ ஜன தோ** பதினைந்தாம் நூற்றாண்டில் வாழ்ந்த  நரசிங் மேத்தாவால் எழுதப்பட்ட புகழ்பெற்ற ஒரு குஜராத்தி மொழி பக்திப்பாடல். அண்ணல் காந்தியடிகளால் பெரிதும் விரும்பப்பட்ட ஒரு பாடல். “பிறர் படும் துயரைத் தனதெனக் கருதுபவன் எவனோ, அவனே உண்மையான வைஷ்ணவன்” என்பது இப்பாடலின் பல்லவியின் பொருள். மதுரை சண்முகவடிவு சுப்புலட்சுமி உள்ளிட்ட இந்தியாவின் சிறந்த இசைக்கலைஞர்கள் பலரும் இப்பாடலைப் பாடியுள்ளனர். காந்தி ஜெயந்தி மற்றும் காந்தி நினைவு நாள் ஆகிய விழாக்களில் இப்பாடல் பாடப்படுகிறது.

## பாடல்

பகுப்பு:வைணவம் தொடர்பான குறுங்கட்டுரைகள்
பகுப்பு:வைணவ சமயம்
பகுப்பு:பக்தி பாடல்கள்
கிளவுட் அட்லசு

thumb|200px|கிளவுட் அட்லஸ்-திரைப்பட சுவரொட்டி
**கிளவுட் அட்லஸ்** என்பது 2012 ஆம் ஆண்டு வெளிவந்த ஆங்கிலத் திரைப்படம். டேவிட் மிச்செலல்லின் கிளவுட் அட்லஸ் நாவலைத் தழுவி இது படமாக்கப்பட்டது.
## கதைக் களம்
நமது வாழ்க்கை நம்முடையது மட்டுமன்று. கருவறை முதல் கல்லறை வரை நாம் மற்றவர்களோடு இறந்த காலத்திலும் நிகழ்காலத்திலும் பிணைக்கப்பட்டிருக்கிறோம். நம்முடைய ஒவ்வொரு கருணைச் செயலாலும் குற்றத்தாலும் நாம் நம் வருங்காலத்தைச் செதுக்குகிறோம் என்பது இப்படத்தில் கூறப்படும் விழுமியமாகும்.

இக்கதை ஆறு வேறுபட்ட காலங்களில் ஆறு வேறுபட்ட இடங்களில் நடக்கும் ஒன்றோடொன்று பின்னிப்பிணைந்த நிகழ்வுகளைக் காட்டுகிறது.

## வரவேற்பு
2012 ஆம் ஆண்டு டொரோண்டோ சர்வதேசத் திரைப்பட விழாவில் இப்படம் காட்சியிடப்பட்ட போது பார்வையாளர்கள் 10 நிமிடம் எழுந்து நின்று கைதட்டினர்.

## மேற்கோள்கள்

பகுப்பு:2012 ஆங்கிலத் திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:செருமானியத் திரைப்படங்கள்
பகுப்பு:அமெரிக்க அறிபுனைத் திரைப்படங்கள்
ஜேடன் சிமித்

**ஜேடன் கிறிஸ்டோபர் சைர் சிமித்** () (பிறப்பு: சூலை 8, 1998) என்பவர் அமெரிக்க நாட்டு சொல்லிசையாளர்,  நடிகர் மற்றும் பாடகர் ஆவார். இவர் இதுவரையிலும் கிராமி விருது, இரண்டு நாகிப் பட விருதுகள் மற்றும் ஒரு எம்பயர் விருதுக்கான பரிந்துரைகளில் யூடியூப் கிரியேட்டர் விருது, எம் டிவி திரைப்பட விருது, பெட் விருது மற்றும் இளம் கலைஞர் விருது உள்ளிட்ட பல்வேறு பாராட்டுகளைப் பெற்றுள்ளார்.

இவர் 2006 ஆம் ஆண்டு இவரின் தந்தை மற்றும் நடிகர் வில் சிமித் என்பவருடன் இணைந்து த பேர்சுயிட் ஒப் கப்பினஸ் என்ற படத்தின் மூலம் குழந்தை நட்சத்திரமாக அறிமுகமானார். அதைத் தொடர்ந்து 2013 ஆம் ஆண்டில் ஆஃப்டர் ஏர்த் என்ற படத்திலும் இணைந்து நடித்துள்ளார்.

## ஆரம்பகால வாழ்க்கை
இவர் சூலை 8, 1998 ஆம் ஆண்டில் கமாலிபு, கலிபோர்னியாவில்  பிரபல நடிகர் வில் சிமித் மற்றும் நடிகை ஜடா பிங்கெட் சிமித் ஆகியோருக்கு மகனாகப் பிறந்தார். இவருக்கு வில்லோ சிமித்  என்ற ஒரு தங்கையும், 'டிரே சிமித்' என்ற ஒரு மூத்த அரை சகோதரரும் உண்டு.

## திரைப்பட வாழ்க்கை
இவர் 2006 இல் தனது தந்தை வில் சிமித் வுடன் சேர்ந்து த பேர்சுயிட் ஒப் கப்பினஸ் என்ற திரைப்படத்தில் நடித்தார். இந்த திரைப்படத்தில் நடித்ததற்காக 2007 எம்டிவி திரைப்பட விருதை வென்றார். அதைத் தொடர்ந்து 2008 ஆம் ஆண்டு 'த டே தி எர்த் ஸ்டுட் ஸ்டில்' என்ற திரைப்படத்தில் நடித்தார், இந்தத் திரைப்படம் 1951 ஆம் ஆண்டு வெளியான 'த டே தி எர்த் ஸ்டுட் ஸ்டில்' என்ற திரைப்படத்தின் மறுதயாரிப்பு ஆகும்.

2010 ஆம் ஆண்டு நடிகர் ஜாக்கி சான் உடன் சேர்ந்து 'த கராத்தே கிட்'  என்ற திரைப்படத்தில் நடித்தார். மே 2013 இல் மீண்டும் இவரின் தந்தை  வில் சிமித் வுடன் சேர்ந்து ஆஃப்டர் ஏர்த் என்ற படத்தில் நடித்தார். இந்தத் திரைப்படத்தை எம். நைட் ஷியாமளன் இயக்கியுள்ளார்.

## திரைப்படங்கள்
* 2002: மென் இன் ப்ளாக் II
* 2006: த பேர்சுயிட் ஒப் கப்பினஸ்
* 2008: த டே த எர்த் ஸ்டுட் ஸ்டில்
* 2010: த கராத்தே கிட்
* 2011: ஜஸ்டின் பிபர்: நெவர் சே நெவர்
* 2013: ஆஃப்டர் ஏர்த்

## தொலைக்காட்சி
* 2003-2004: ஆல் ஒப் Us
* 2008: த சூட் லைஃப் ஆப் ஜேக் & கோடி

## இசை வீடியோக்கள்
* 2008: அலீசியா கீசு - சூப்பர் பெண்
* 2010: வில்லோ ஸ்மித் 
* 2013: மேலோடிக்  சோடிக்

## மேற்கோள்கள்

## வெளி இணைப்புகள்
*

பகுப்பு:1998 பிறப்புகள்
பகுப்பு:வாழும் மக்கள்
பகுப்பு:ஆபிரிக்க அமெரிக்க நடிகர்கள்
பகுப்பு:அமெரிக்க குழந்தை நட்சத்திரங்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:ஆபிரிக்க அமெரிக்க இசை கலைஞர்கள்
பகுப்பு:அமெரிக்க ஆண் தொலைக்காட்சி நடிகர்கள்
ஆறாம் அர்பன் (திருத்தந்தை)

**திருத்தந்தை ஆறாம் அர்பன்** (; c. 1318 – 15 அக்டோபர் 1389), இயற்பெயர் **பார்தலோமியோ பிரிகானோ** (), என்பவர் திருத்தந்தையாக 8 ஏப்ரல் 1378 முதல் 1389இல் தனது இறப்பு வரை இருந்தவர் ஆவார். கர்தினால்கள் குழுவுக்கு வெளியே தேர்வான கடைசி திருத்தந்தை இவர் ஆவார்.

1363இல் ஆர்சென்சாவின் பேராயராகவும், 1377இல் பாரியின் பேராயராகவும் நியமிக்கப்பட்டார். ஏப்ரல் 8, 1378இல் திருத்தந்தை பதினொன்றாம் கிரகோரியின் இறப்புக்குப்பின்பு இத்தாலியர்கள் அவிஞ்ஞோனுக்கு திருத்தந்தை மீண்டும் செல்லாதிருக்க ஒரு இத்தாலியரை தேர்வு செய்ய கலகம் செய்தனர். இதனால் இவர் திருத்தந்தையாக தேர்வானார்.

தேர்வானப்பின்பு இவர் கடுங்கோபக்காரராக மாறியதாலும், பலவற்றை மாற்ற முயன்றதாலும்,இவரைத்தேர்வு செய்த பல கர்தினால்கள், குறிப்பாக பிரெஞ்சுக்கர்தினால்களின் வெறுப்பை இவர் பெற்றார். இதனால் இவர் தேர்வான நான்கு மாதத்தின் 13 பிரெஞ்சுக்கர்தினால்கள் அங்கனி என்னும் இடத்தில் இவரின் தேர்வு இத்தாலியர்களின் மிரட்டலால் விளைந்தது என்று காரணம் கூறி அதை செல்லாது என அறிக்கையிட்டனர். பின்னர் ஃபான்டியில் செப்டம்பர் 20, 1378 அன்று ஜெனிவாவின் இராபர்டை புதிய திருத்தந்தையாக தேர்வு செய்தனர். இவர் ஏழாம் கிளமெண்ட் என்னும் பெயரை ஏற்றார். இதுவே 40 வருடங்கள் நிளவிய மேற்கு சமயப்பிளவின் காரணமாயிற்று.

## மேற்கோள்கள்


பகுப்பு:1318 பிறப்புகள்
பகுப்பு:1389 இறப்புகள்
பகுப்பு:மேற்கு சமயப்பிளவு
பகுப்பு:இத்தாலிய திருத்தந்தையர்கள்
பகுப்பு:புனித பேதுரு பேராலய கல்லறைகள்
பிரி ரெயிஸ் வரைபடம்

**பிரி ரெயிஸ் வரைபடம்** (*Piri Reis map*) என்பது 1513 ஆம் ஆண்டு உதுமானியப் பேரரசரின் கடற்படையில் அதிகாரியாக இருந்த பிரி ரெயிஸ் என்பவரால் வரையப்பட்ட ஒரு உலக வரைபடம் ஆகும். இந்த வரைபடத்தில் மூன்றில் ஒரு பங்கு மட்டுமே இப்போது உள்ளது, மீதமுள்ள இரண்டு பங்கு அழிந்து விட்டது. இந்த வரைபடத்தில் ஐரோப்பா , வடக்கு ஆப்பிரிக்கா மற்றும் பிரேசில் கடற்கரை போன்ற மேற்குக் கடற்கரைப் பகுதிகள் ஓரளவு துல்லியத்துடன் வரையப்பட்டிருந்தன. அசோரசு, கேனரி தீவுகள் போன்ற பல்வேறு அத்திலாந்திக் தீவுகள், தொன்மைத் தீவான அந்தீலியா, மற்றும் சப்பான் ஆகியவையும் வரையப்பட்டிருந்தன.

## மேற்கோள்கள்

## வெளி இணைப்புகள்
*''Turkey in Maps:* The Piri Reis margin notes, translation from *The Oldest Map of America* (Afet Inan, Ankara, 1954).
*[http://www.misteriufo.it/pirigrid3.gif Charles Hapgood commentary] on the Piri Reis map, photocopied from *Maps of the Ancient Sea Kings''

பகுப்பு:வரைபடங்கள்
பிராட்லி கூப்பர்

**பிராட்லி கூப்பர்** (*Bradley Cooper*, பிறப்பு: ஜனவரி 05, 1975) ஒரு ஐக்கிய அமெரிக்க நடிகர் ஆவார். இவர் 1999ம் ஆண்டு செக்ஸ் அண்ட் தி சிட்டி என்ற தொலைக்காட்சி தொடரில் மூலம் அறிமுகமானார். அதை தொடர்து 2001ம் ஆண்டு வெட் ஹாட் அமெரிக்கன் சும்‌மெர் என்ற திரைப்படத்தில் நடித்தார். 2009ம் ஆண்டு ஹேங்க் ஓவர் என்ற நகைச்சுவை திரைப்படத்தில் நடித்ததன் மூலம் எல்லோருக்கு மிகவும் அறியப்படும் நடிகர் ஆனார்.

இவர் பல விருதுகளின் பரிந்துரை செய்யப்பட்டு ஏழு அகாதமி விருது மற்றும் டோனி விருது, கிராமி விருது, பிரித்தானிய அகாடமி திரைப்பட விருதுகள் போன்ற பல விருதுகளை வெற்றுள்ளார். பிராட்லி கூப்பர் 2015  ஆண்டு மிகவும் செல்வாக்கு மிக்க நபர்களில் சிறந்த 100 பெயரில் இவரும் ஒருவர் என டைம் என்ற செய்தி நாளிதழ் அறிவித்தது.

## ஆரம்பகால வாழ்க்கை
கூப்பர் பிலடெல்பியாவில் பிறந்து ஜென்கின்டவுன் பென்சில்வேனியாவில் வளர்ந்தார். இவரின் தாயார், குளோரியா (நீ கம்பனோ), இத்தாலிய வம்சாவளியைச் சேர்ந்தவர் மற்றும் உள்ளூர் என்பிசி யில் வேலை செய்கின்றார். இவரின் தந்தை, சார்லஸ் ஜே கூப்பர், ஐரிஷ் வம்சாவளியைச் சேர்ந்தவர், மற்றும் மெர்ரில் லிஞ்ச் ஒரு பங்கு தரகர் பணியாற்றினார், (வயது 71, 2011 இறந்தார்). இவருக்கு ஹோலி என்ற ஒரு சகோதரி உண்டு. ஒரு கத்தோலிக்க மதத்தை சேர்ந்தவர் ஆவார்.

## தனிப்பட்ட வாழ்க்கை
கூப்பர் 2006 ஆம் ஆண்டின் பிற்பகுதியில் நடிகை ஜெனிபர் எஸ்போசிடோ திருமணம் செய்துகொண்டார். மே 2007 ல், எஸ்போசிடோ விவாகரத்து கோரி மனு தாக்கல் செய்தார். கூப்பர் Renee Zellweger உடன் நீண்ட கால உறவு இருந்தார். கூப்பர் மது குடிக்க கூடாது என்று தனது 29  வயது முதல் புறக்கணித்துள்ளார். கூப்பர் மார்ச் 2013 ஆண்டு மாடல் சுகி வாட்டர்ஹவுஸ் டேட்டிங் சென்றார்.

## சின்னத்திரை
இவர் நடித்த சில தொடர்கள்:
 

## வெளி இணைப்புகள்
*

பகுப்பு:அமெரிக்க ஆண் திரைப்பட நடிகர்கள்
பகுப்பு:1975 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:மீநாயகன் திரைப்பட நடிகர்கள்
பகுப்பு:அமெரிக்கக் குரல் நடிகர்கள்
பகுப்பு:கிராமி விருது வென்றவர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
ஜஸ்டின் பர்தா

**ஜஸ்டின் பர்தா** (*Justin Bartha*, பிறப்பு: ஜூலை 21, 1978) ஒரு அமெரிக்க நாட்டு நடிகர் ஆவார். இவர் **The Hangover** திரைப்படத்தில் நடித்ததன் மூலம் மிகவும் பரிசியமான நடிகர் ஆனார்.

## ஆரம்பகால வாழ்க்கை
பர்தா ஃபுளோரிடா, ஃபோர்ட் லாடர்டேல்லில் பிறந்து, தனது 8 வயதிலிருந்து வெஸ்ட் ப்லூம்பிஎல்ட் டவுன்ஷிப், மிச்சிகன்னில் வளர்ந்தார். இவரின் தந்தை ஸ்டீபன் ஒரு ரியல் எஸ்டேட் டெவலப்பர், மற்றும் தாயார் பெட்டி ஒரு ஆசிரியார். இவருக்கு **ஜெப்ரி** என்ற ஒரு அண்ணன் உண்டு.

## தனிப்பட்ட வாழ்க்கை
இவர் 2008 முதல் 2011 வரை நடிகை **ஆஷ்லே ஓல்சன்** னுடன் டேட்டிங் சென்றார். ஜனவரி 4, 2014ம் ஆண்டு இவர் *லியா ஸ்மித்*தை திருமணம் செய்துகொண்டடார்.

## திரைப்படங்கள்

## சின்னத்திரை

## வெளி இணைப்புகள்
* 
* 

பகுப்பு:அமெரிக்க ஆண் திரைப்பட நடிகர்கள்
பகுப்பு:1978 பிறப்புகள்
பகுப்பு:வாழும் மக்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பாவ மன்னிப்பு (திரைப்படம்)

**பாவ மன்னிப்பு** 1961 ஆம் ஆண்டு வெளிவந்த தமிழ்த் திரைப்படமாகும். ஏ. பீம்சிங் இயக்கத்தில் வெளிவந்த இத்திரைப்படத்தில் சிவாஜி கணேசன், சாவித்திரி மற்றும் பலரும் நடித்திருந்தனர்.

## நடிகர்கள்
*சிவாஜி கணேசன்
*ஜெமினி கணேசன்
*எம். ஆர். ராதா
*சாவித்திரி
*எம். வி. ராஜம்மா
*தேவிகா
*சித்தூர் வி. நாகையா
*டி. எஸ். பாலையா
*எஸ். வி. சுப்பையா
*கொத்தமங்கலம் சுப்பு
*ஏ. ராமாராவ்
*எஸ். ஆர். ஜானகி

## பாடல்கள்

## உசாத்துணை
*Pava Mannippu (1961), ராண்டார் கை, தி இந்து, செப்டம்பர் 5, 2015

## வெளி இணைப்புகள்
* 

பகுப்பு:1961 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:ஏ. பீம்சிங் இயக்கிய தமிழ்த் திரைப்படங்கள்
பகுப்பு:விஸ்வநாதன் - இராமமூர்த்தி இசையமைத்த திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:சாவித்திரி நடித்த திரைப்படங்கள்
பகுப்பு:தேவிகா நடித்த திரைப்படங்கள்
பீட்டர் பாசிநெல்லி

**பீட்டர் பாசிநெல்லி** (*Peter Facinelli*, பிறப்பு: நவம்பர் 26, 1973) ஒரு அமெரிக்க நாட்டு நடிகர் மற்றும் தயாரிப்பாளர் ஆவார். இவர் ட்விலைட் திரைப்பட தொடர்களில் நடித்ததன் மூலம் மிகவும் பரிசியமான நடிகர் ஆனார்.

## இவர் நடித்த சில திரைப்படங்கள்
* ட்விலைட்
* தி ட்விலைட் சாகா: நியூ மூன்
* தி ட்விலைட் சாகா: எக்லிப்ஸ்
* தி ட்விலைட் சாகா: பிரேக்கிங் டவுன் - பார்ட் 1
* தி ட்விலைட் சாகா: பிரேக்கிங் டவுன் - பார்ட் 2

## வெளி இணைப்புகள்
*
*
*
*

## மேற்கோள்கள்

பகுப்பு:அமெரிக்க ஆண் திரைப்பட நடிகர்கள்
பகுப்பு:1973 பிறப்புகள்
பகுப்பு:வாழும் மக்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:ஐக்கிய அமெரிக்க உரோமன் கத்தோலிக்கர்கள்
ஜேக்சன் ராத்போன்

**ஜேக்சன் ராத்போன்** (**Jackson Rathbone**, பிறப்பு: டிசம்பர் 29, 1984) ஒரு அமெரிக்க நாட்டு நடிகர் மற்றும் இசையமைப்பாளர் ஆவார். இவர் ட்விலைட் திரைப்படங்களில் நடித்ததன் மூலம் மிகவும் பரிசியமான நடிகர் ஆனார்.

## இவர் நடித்த சில திரைப்படங்கள்
* 2008 	ட்விலைட்
* 2009 	தி ட்விலைட் சாகா: நியூ மூன்
* 2010 	தி ட்விலைட் சாகா: எக்லிப்ஸ்
* 2011 	தி ட்விலைட் சாகா: பிரேக்கிங் டவுன் - பார்ட் 1
* 2012  தி ட்விலைட் சாகா: பிரேக்கிங் டவுன் - பார்ட் 2

## வெளி இணைப்புகள்
* 
* 
* 

பகுப்பு:அமெரிக்க ஆண் திரைப்பட நடிகர்கள்
பகுப்பு:வாழும் மக்கள்
பகுப்பு:1984 பிறப்புகள்
பகுப்பு:இசையமைப்பாளர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
வருமானவரிப் பிடித்த சான்றிதழ்

**வருமானவரிப் பிடித்த சான்றிதழ்**(ஆங்கிலம்:TDS Certificate) வருமான வரி சட்ட விதி எண் 114 (4)-இன்படி, யாரிடமிருந்து வருமானவரி பிடித்தம் (TDS) செய்யப்பட்டதோ, அவர்களுக்கு வருமான வரிப் பிடித்தம் செய்தவர், வருமானவரி பிடித்தம் செய்ததற்கான சான்றிதழை தவறாது வழங்க வேண்டும்.  இந்த வருமானவரி பிடித்த சான்றிதழை,  நிதியாண்டின் இறுதியில் வருமானவரி கணக்கு தாக்கல் செய்யும் போது இணைத்து, வருமான வரி விலக்கு பெற இயலும்.

## மேற்கோள்கள்

## இவற்றையும் காண்க
*வருமானவரி பிடித்தம்
*இந்தியாவில் வருமானவரி
*பான் கார்டு

பகுப்பு:இந்திய வருமானவரித் துறை
தாது கோபுரம்

thumb|250px|அசோகா சக்கரவர்த்தியால்  கி.மு.4 ஆம் நூற்றாண்டு நிறுவப்பட்ட சாஞ்சி தாது கோபுரம்
**தாது கோபுரம்** அல்லது **தூபி** () எனப்படுவது உடல் எச்சங்களை அல்லது தாதுப்பொருட்களை வைத்து கட்டப்படும் சிறு குன்று போன்ற அல்லது அரைக்கோள அமைப்பைக் கொண்ட வழிபாட்டு நினைவுச்சின்னம் ஆகும். தாது கோபுரம், தூபி இரண்டு சொற்களும் ஒத்த கருத்துக் கொண்ட சொற்கள் ஆகும்.

தாது கோபுரம் எனப்படுவது புத்தரது சரீர எச்சங்கள், அவரால் பயன்படுத்திய பொருட்களையும் வைத்துக்கட்டப்பட்ட வழிபாட்டு நினைவுச்சின்னம் ஆகும். தூபி எனப்படுவது இந்து சமயம் மற்றும் பௌத்த ஆலயங்களின் மேலாக அமையும் கோபுரம் அல்லது உச்சி ஆகும் சமயத்தலைவர்களுக்கு அவரது   எச்சங்கள் மற்றும் அவரால் பயன்படுத்திய பொருட்களையும் வைத்துக்கட்டப்பட்ட எழுப்பும் நினைவுச் சின்னங்கள் தூபிகள் ஆகும்.

## தாது கோபுரத்தின் பகுதிகள்
தாது கோபமானது மூன்று  பிரதான பகுதிகளைக் கொண்டது. அவை அடித்தளம், அண்டம், தூபி ஆகியன. அடித்தளமானது  உயரமானதாகவும்   சுற்றுப்பிகரங்களைக் கொண்டதாகவும் காணப்படும். அடித்தளத்தின் மேல் அரைக்கோள வடிவமாக அண்ட பகுதி காணப்படும். அண்டத்தின் மேல் தூபி காணப்படும்.

;அடித்தள பகுதிகள்
* சலபத்மழுவ
* படிகள்
* கைப்பிடிவரிசை
* காவல் சிலை
* சந்திர வட்டக்கல்

;அண்டத்தின் பகுதிகள்
* மலர் பீடம் - அடித்தளத்தில் அண்டம்  ஆரம்பிக்கும்  இடத்தில் அண்டத்தை சுற்றி காணப்படும் முன்று படிக்கட்டு பகுதி. இது பக்தர்களால்  கொண்டுவரும் மலர்களை வைக்க பயன்படும். 
* வாசற்கதவு - இதை பெளத்த வரலாறுகளில் "அய்க்க" என்று குறிப்பட்டுள்ளது. அயக்க என்பது பாலி மொழியில் வாசக்கதவு என்பதாகும். இது தாது கோபுரத்தின் நான்கு வாசல்களுக்கும் எதிராக செதுக்கல் வேலைப்பாடுகளுடன் காணப்படும்.

;தூபியின் பகுதிகள்
* சதுரகோட்டம், அண்டத்ததுடன் உள்ள சத்ரப்பகுதி
* தேவகோட்டம், சாதுர பகுதியின் மேல் உள்ள உரிளைவடிவான பகுதி
* சிகரம், கோட்டாவின் கும்புப்பகுதி

## தாது கோபுரத்தின் வடிவங்கள்
அண்டத்தின் வடிவை மையமாக  வைத்து  ஆறு வகையாக  பிரிக்கப்பட்டுள்ளது.
*மணிவடிவம்
*பானைவடிவம்
*நீர்க்குமிழி வடிவம்
*நெட்குவியல் வடிவம்
*நெல்லிக்காய் வடிவம்
*தாமரை வடிவம்

## தாது கோபுரத்தின் சங்கிரமம்
தாது கோபுரத்துடன்  செர்ந்ததாக அமைக்கப்படும்  (விரத கூடம், காவல் நிலையம், குளம், சிலைமனை  அரசமரம்) இவை அனைத்தும் கூட்டுப் பெயர்  சங்கிரமம் ஆகும்.

## இதனையும் காண்க

[thumb|உலகின் மிகப்பழமையான, கி பி 7ஆம் நூற்றாண்டு காலத்திய, ஐந்து அடுக்கு நிலை கொண்ட ஹோரியூ ஜீ [அடுக்குத் தூபி, ஜப்பான்]]
* தூபி
* அடுக்குத் தூபி
* புத்த விகாரம்
* சைத்தியம்
* வட்டதாகே

## மேற்கோள்கள்


## வெளி இணைப்புகள்

*stupa
*buddhanet
* THE BUDDHIST STUPA: ORIGIN AND DEVELOPMENT

பகுப்பு:பௌத்த கட்டிடங்கள்
ஜேம்ஸ் மார்ஸ்டன்

**ஜேம்ஸ் மார்ஸ்டன்** (**James Marsden**, பிறப்பு: ஒக்டோபர் 18, 1973) ஒரு அமெரிக்க நாட்டு நடிகர் மற்றும் பாடகர். இவர் எக்ஸ்-மென் திரைப்படங்களில் நடித்ததன் மூலம் மிகவும் பரிசியமான நடிகர் ஆனார்.

2016 இலிருந்து எச்பிஓ தொலைக்காட்சித் தொடர் *[[வெஸ்ட்வொர்ல்டு (தொலைக்காட்சித் தொடர்)|வெஸ்ட்வொர்ல்டு]]* இல் நடித்து வருகிறார்.

## வெளி இணைப்புகள்
* 
* Interview on ''The Notebook'' and ''X-Men 3''

பகுப்பு:அமெரிக்க ஆண் திரைப்பட நடிகர்கள்
பகுப்பு:வாழும் மக்கள்
பகுப்பு:பாடகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:1973 பிறப்புகள்
பகுப்பு:மீநாயகன் திரைப்பட நடிகர்கள்
பகுப்பு:ஆங்கில அமெரிக்கர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
ஆஷ்டன் குட்சர்

**ஆஷ்டன் குட்சர்** (**Ashton Kutcher**, பிறப்பு: பிப்ரவரி 7, 1978) ஒரு அமெரிக்க நாட்டு நடிகர், தயாரிப்பாளர் மற்றும் விளம்ப்பர நடிகர் ஆவார். இவர் 1999ம் ஆண்டு **கமிங் சூன்** என்ற திரைப்படத்தின் மூலம் திரைப்படத்துறைக்கு அறிமுகமானார். அதைத் தொடர்ந்து கெஸ் ஹூ, எ லாட் லைக் லவ், வேலண்டைன்ஸ் டே, ஜோப்ஸ் போன்ற பல திரைப்படங்களிலும் மற்றும் டூ அண்டு எ ஹாஃப் மென் போன்ற பல தொலைக்காட்சி தொடர்களும் நடித்துள்ளார்.

## தனிப்பட்ட வாழ்க்கை
இவர் நடிகை **[[டெமி மூர்|டெமி மூரை]]** 2003ம் ஆண்டு முதல் காதலித்து வந்தார். 24ம் திகதி 2005ம் ஆண்டு அவரை திருமணம் செய்து கொண்டார். 2013ம் ஆண்டு இருவரும் விவாகரத்து செய்தார்கள்.

## திரைப்பட வாழ்க்கை
இவர் 1999ம் ஆண்டு **கமிங் சூன்** என்ற திரைப்படத்தின் மூலம் திரைப்படத்துறைக்கு அறிமுகமானார். அதைத் தொடர்ந்து கெஸ் ஹூ, எ லாட் லைக் லவ், வேலண்டைன்ஸ் டே, ஜோப்ஸ் உள்ளிட்ட 21 திரைப்படங்களில் நடித்துள்ளார். 2013ம் ஆண்டு ஜோப்ஸ் என்ற திரைப்படத்தில் **ஸ்டீவ் ஜோப்ஸ்** என்ற கதாபாத்திரத்தில் நடித்துள்ளார் என்பது குறிப்படத்தக்கது.

### திரைப்படங்கள்

## சின்னத்திரை

இவர் திரைப்படத்துறைக்கு வருவதற்கு முன் என்ற **தட் '70 ஸ் ஷோ** தொலைக்காட்சி தொடரில் நடித்துள்ளார். அந்த தொடரை தொடர்ந்து *ஜஸ்ட் ஷூட் மீ, ரோபோட் சிக்கன், மென் அட் வொர்க்* உள்ளிட்ட 8 தொடர்களில் நடித்துள்ளார். தற்பொழுது டூ அண்டு எ ஹாஃப் மென் என்ற தொடரில் நடித்துகொண்டு இருக்கின்றார், இந்த தொடர் மாபெரும் வெற்றி தொடர் ஆகும்.

### தொடர்கள்
* 1998–2006 - தட் '70 ஸ் ஷோ
* 2001 - ஜஸ்ட் ஷூட் மீ
* 2002 - கிரவுண்டடு ஃபார் லைஃப்
* 2003–2007, 2012 - பங்குடு
* 2005 - ரோபோட் சிக்கன்
* 2008 - மிஸ் கைடடு
* 2011 – டூ அண்டு எ ஹாஃப் மென் - ஒளிபரப்பில்
* 2013 - மேன் அட் வோர்க்

## ஒரு தயாரிப்பாளராக
இவர் 2002ம் ஆண்டு **பங்குடு** என்ற தொடரை முதல் முதலில் தயாரித்தார். அதைத் தொடர்ந்து, *பியூட்டி அண்டு த ஜீக், கேம் ஷோ இன் மை ஹெட், ரூம் 401* உள்ளிட்ட பல தொடர்களை தயாரித்துள்ளார் என்பது குறிப்பிடத்தக்கது. 2013ம் ஆண்டு **Forever Young** என்ற தொடரை தயாரித்துள்ளார் இந்த தொடர் தற்பொழுது ஒளிபரப்பாகின்றது.

## மேற்கோள்கள்

## வெளி இணைப்புகள்
* 
* 
* 
* 

பகுப்பு:அமெரிக்க ஆண் திரைப்பட நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:வாழும் மக்கள்
பகுப்பு:விளம்பர நடிகர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:குரல் நடிகர்கள்
பகுப்பு:1978 பிறப்புகள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
சான் ஆஷ்மோர்

**ஷான் அஷ்மோரே** (*Shawn Ashmore*, பிறப்பு: ஒக்டோபர் 07, 1979) ஒரு கனடா நாட்டு நடிகர் ஆவார். இவர் எக்ஸ்-மென் திரைப்படங்களில் **ஐஸ்மேன்** என்ற கதாபாத்திரத்தில் நடித்ததன் மூலம் மிகவும் பரிச்சியமானார்.

## திரைப்படங்கள்

## வீடியோ விளையாட்டு

## வெளி இணைப்புகள்
* 

பகுப்பு:21 ஆம் நூற்றாண்டு கனடிய ஆண் நடிகர்கள்
பகுப்பு:ஆங்கிலத் திரைப்பட நடிகர்கள்
பகுப்பு:கனடிய தொலைக்காட்சி நடிகர்கள்
பகுப்பு:வாழும் மக்கள்
பகுப்பு:மீநாயகன் திரைப்பட நடிகர்கள்
பகுப்பு:1979 பிறப்புகள்
பகுப்பு:குரல் நடிகர்கள்
புனித பேட்ரிக்

**புனித பேட்ரிக்** அல்லது **புனித பத்ரீசியார்** (; தற்கால ; ) என்பவர் 5ம் நூற்றாண்டைச்சேர்ந்த உரோம-பிரித்தானிய கிறித்தவ மறைப்பணியாளரும், அயர்லாந்தின் அர்மாகின் ஆயராக இருந்தவரும் ஆவார். இவரே அயர்லாந்துக்கு கிறித்துவத்தை கொண்டுவந்தார் என்பர். ஆதலால் இவர் *அயர்லாந்தின் திருத்தூதர்* என அழைக்கப்படுகின்றார். புனித கொலும்பா மற்றும் புனித பிரிஜித் ஆகியோருடன் இவரும் அயர்லாந்தின் பாதுகாவலர் ஆவார்.

இவரின் காலத்தை உறுதியுடன் அறிய இயலவில்லை. ஆயினும் இவர் அயர்லாந்தில் 5ம் நூற்றாண்டின் பிற்பகுதியில் பணிபுரிந்தார். இவரே அயர்லாந்தின் அர்மாகின் முதல் ஆயர் என்பது மரபு.

இவருக்கு சுமார் 16 வயதிருக்கும் போது, பெரிய பிரித்தானியாவில் இருந்த தனது இல்லத்திலிருந்து பிடிக்கப்பட்டு, அயர்லாந்துக்கு அடிமையாக எடுத்துச்செல்லப்பட்டார். ஆறு ஆண்டுகள் அடிமையாக வாழ்ந்தப்பின்னர் அங்கிருந்து தப்பி வீடு திரும்பினார். ஒரு குருவாக திருநிலைப்படுத்தப்பட்டப்பின்பு வடக்கு மற்று மேற்கு அயர்லாந்துக்தில் ஆயராக பணிபுரிந்தார். ஆயினும் அவர் பணிபுரிந்த இடங்களைப்பற்றி சிறிய அளவே அறியக்கிடைக்கின்றது. ஏழாம் நூற்றாண்டு முதலே இவர் அயர்லாந்தின் பாதுகாவலர் என்னும் பட்டத்தின் இவர் வணக்கம் செலுத்தப்பட்டார் என்பதற்கு சான்றுகள் உள்ளன.

புனித பேட்ரிக்கின் நாள் ஆண்டுதோறும் இவரின் இறந்த நாளான 17 மார்ச் அன்று கொண்டாடப்படுகின்றது. இது அயர்லாந்துக்துக்கு வெளியேயும் கலாச்சாரம் மற்றும் சமய நிகழ்வாக கொண்டாடப்படுகின்றது. அயர்லாந்து மறைமாவட்டத்தில் இது பெருவிழாவும் கடன்திருநாளும் ஆகும்.

## மேற்கோள்கள்



பகுப்பு:380கள் பிறப்புகள்
பகுப்பு:5-ஆம் நூற்றாண்டு இறப்புகள்
பகுப்பு:கத்தோலிக்க ஆயர்கள்
பகுப்பு:திருச்சபைத் தந்தையர்கள்
பகுப்பு:5-ஆம் நூற்றாண்டு பிறப்புகள்
பகுப்பு:நான்காம் நூற்றாண்டு பிறப்புகள்
புனித பேட்ரிக்கின் நாள்

**புனித பேட்ரிக்கின் நாள்** (*Saint Patrick's Day*) அல்லது **புனித பேட்ரிக்கின் விழா** (*Feast of Saint Patrick*, ஐரிய மொழி: *Lá Fhéile Pádraig*) என்பது ஆண்டுதோறும் மார்ச் 17 அன்று கொண்டாடப்படும் கத்தோலிக்க சமய மற்றும் கலாச்சார விடுமுறை நாள் ஆகும். அயர்லாந்தின் பாதுகாவலரான புனித பேட்ரிக்கின் ( கிபி 385–461) இறப்பை நினைவு கூரவும், அயர்லாந்தில் கிறித்துவத்தின் வருகையை நினைவுகூரவும் ஐரிய மக்களின் கலாச்சாரம் மற்றும் பண்பாட்டை சிறப்பிக்கவும் இவ்விழா கொண்டாடப்படுகின்றது.

புனித பேட்ரிக்கின் நாள் ஒரு கிறித்தவ விழா நாளாக 17ஆம் நூற்றாண்டின் முற்பகுதியில் கொண்டாடப்பட்டது. இது தற்போது கத்தோலிக்க திருச்சபை, ஆங்கிலிக்க ஒன்றியம் (குறிப்பாக அயர்லாந்து திருச்சபை), கிழக்கு மரபுவழி திருச்சபை மற்றும் லூதரனியம் ஆகிய சபைகளில் கொண்டாடப்படுகின்றது.

இந்நாளில் பொதுவாக பேரணியில் செல்வது, ஐரிய மக்களின் மரபு இசை, நடனம், பச்சை நிற உடைகள் அணிவது வழக்கமாகும். கிறித்தவர்கள் ஆலய வழிபாட்டில் பங்கேற்பர். இவ்விழா பொதுவாக தவக் காலத்தில் நிகழ்வதாலும், இவ்விழாவன்று நோன்புக்கான கட்டுப்பாடுகள் தளர்த்தப்படுவதாலும் இந்த நாள் மது அருந்துவதோடு அதிகம் தொடர்புபடுத்தப்பட்டது.

அயர்லாந்து குடியரசு, வட அயர்லாந்து, நியூஃபவுன்லாந்து மற்றும் லாப்ரடோர் மற்றும் மொன்செராட் ஆகிய இடங்களில் இது பொது விடுமுறை நாளாகும். அயர்லாந்து மக்கள் அதிகம் வசிக்கும் கனடா, அமெரிக்க ஐக்கிய நாடு, அர்கெந்தீனா, ஆஸ்திரேலியா மற்றும் நியூசிலாந்து ஆகிய இடங்களிலும் இது பெருவாரியாகக் கொண்டாடப்படுகின்றது.
## உலகெங்கும் கொண்டாட்டங்கள்

## அயர்லாந்தில் கொண்டாட்டங்கள்

File:Ireland-St Patrick.jpg|கார்க்
File:Saint Patrick's Day, Belfast, March 2013 (28).JPG|பெல்பாஸ்ட்
File:St. Patricks Festival, Dublin (6990571355).jpg|டப்ளின்
File:St Patrick's Day, Omagh 2010 (19) - geograph.org.uk - 1757642.jpg|ஒமாகா, டைரோன் கவுன்ட்டி 
File:St Patricks Day, Downpatrick, March 2011 (045).JPG|டவுன்பாட்ரிக், டவுன் கவுன்ட்டி
File:Lafheilepadraiggaothdobhair.jpg|குவீடோர், டொனெகல் கவுன்ட்டி 
Saint Patricks Day 11.jpg
Saint Patricks Day 12.jpg
Saint Patricks Day 14.jpg
Saint Patricks Day 15.jpg
Saint Patricks Day 16.jpg
Saint Patricks Day 17.jpg


## மேற்கோள்கள்

## வெளியிணைப்புகள்

* Saint Patrick's Day History – slideshow by *[[The Huffington Post]]*
* Saint Patrick's Day on The History Channel

பகுப்பு:அயர்லாந்து வரலாறு
பகுப்பு:கிறித்தவத் திருநாட்கள்
பகுப்பு:மார்ச் சிறப்பு நாட்கள்
பகுப்பு:ஐக்கிய அமெரிக்காவின் சிறப்பு நாட்கள்
குபிட்

**குபிட்** (ஆங்கிலம்: Cupid), பண்டைய  உரோமானியரின் காதல் தெய்வமாகும். (மன்மதனுக்கு இணையான தெய்வம்). கிரேக்கர்களிள் காதல் தெய்வமான ஈரோசு (Eros) க்கு ஒப்பான தெய்வமுமாகும். மேலும் மெர்குறி மற்றும் வீனசு ஆகிய தெய்வங்களின் மகனாவான். 
பொதுவாக இறக்கையுடன் கூடிய சிறு பாலகனாக வருணிக்கப்படும் இக்கடவுள் வில்லும் கணையும் கொண்டு விளங்குகிறான். (மன்மதனின் மலர் வில்லும் கணையும் போன்று), மனிதர்களிடம் இக்கணையினை ஏவி காயத்தினை உண்டாக்க, இக்காயம் அவர்களிடம் காதலையும் பாசத்தினையும் அன்பையும் தோற்றுவிக்கிறது. சில சமயங்களில் எளிலான இளைஞனாகவும் சித்தரிக்கப்படுகிறான். நல்லவனாகக் காட்டப்பட்டாலும் அவ்வப்போது குறும்பு செய்பவனாகவும் இருக்கிறான்.

## நூல் உதவி
* Britannica ready reference encylopedia vol 3

## ஆதாரங்கள்

## வெளியிணைப்பு

பகுப்பு:கடவுள்கள்
பகுப்பு:உரோமைக் கடவுள்கள்
அர்ஜுன் கபூர்

**அர்ஜுன் கபூர்** இவர் ஒரு **[[ஹிந்தி]]** திரைப்பட நடிகர். இவர் தயாரிப்பாளர் போனி கபூர் வின் மகன். இவர் 2012ம் ஆண்டு **Ishaqzaade** என்ற திரைப்படத்தின் மூலம் நடிக்கராக அறிமுகமானார். அதைத் தொடர்ந்து **Aurangzeb, Gunday** போன்ற திரைப்படங்களில் நடித்துள்ளார். தற்பொழுது இவர் நடித்த **[[2 ஸ்டேட்ஸ்]]** என்ற திரைப்படம் 18ம் திகதி ஏப்ரல் மாதம் 2014ல், வெளியானது. இவர் தற்பொழுது **Tevar** என்ற திரைப்படத்தில் நடித்து கொண்டு இருகின்றார்.

## ஆரம்பகால வாழ்க்கை
அர்ஜுன் கபூர் செம்பூர், மும்பையில் பிறந்தார். இவர் தயாரிப்பாளர் **போனி கபூர்** மற்றும் **மோனா ஷோரி கபூர்**வின் மகன் ஆவார்.

## தொழில்
இவர் 2003ம் ஆண்டு **Kal Ho Naa Ho** என்ற திரைப்படத்திலும் மற்றும் 2009ம் ஆண்டு **Salaam-E-Ishq** என்ற திரைப்படத்திலும் துணை இயக்குநராக பணிபுரிந்தார், அதைத் தொடர்ந்து 2005ம் **No Entry** ஆண்டு என்ற திரைப்படத்துக்கு இணை தயாரிப்பாளராக பணிபுரிந்தார்.

### உதவி இயக்குநராக

### இணை தயாரிப்பாளராக

## திரைப்படங்கள்

## மேற்கோள்கள்

## வெளி இணைப்புகள்
* 

பகுப்பு:இந்தித் திரைப்பட நடிகர்கள்
பகுப்பு:வாழும் மக்கள்
பகுப்பு:1985 பிறப்புகள்
பகுப்பு:இந்தியத் திரைப்பட நடிகர்கள்
மரக்குதிரை (இலியட்)

**மரக்குதிரை **என்பது ஓமரின் காவியத்தில், பத்து ஆண்டுகள் தொடர்ந்த ட்ராய் நகர முற்றுகையினை முடிவிற்குக் கொண்டுவர ஒடீசியசு மேற்கொண்ட ஓர் உத்தி ஆகும். ஒரு பெரிய மரக்குதிரை உருவாக்கப்பட்டது. ஒடீசியசும் மேலும் சில தேர்ந்தெடுக்கப்பட்ட வீரர்ளும் அக்குதிரையின் உடலுள் மறைந்து கொண்டனர். மிகத்தந்திரமாக ட்ராய் நகர மக்களை ஏமாற்றி இந்த மரக்குதிரையினை நகருக்குள் எடுத்துச் சென்றனர். குறிப்பிட்ட நாள் இரவு, வெளியில் காத்திருந்த கிரேக்க வீரர்கள் முற்றுகையினை விடுத்து தம் தாய்நாட்டிற்குத் திரும்புவது போல் பாசாங்கு செய்தனர். இதனைக்கண்ணுற்ற நகரமக்கள் வெற்றி பெற்றதாகக் கருதி, மது அருந்தி கேளிக்கையில் ஈடுபட்டனர். அவர்கள் ஓய்ந்து தளர்ந்திருந்த நிலையில், ஒடீசியசும் அவனது நண்பர்களும் மரக்குதிரையிலிருந்து வெளிப்பட்டு, சில வீரர்களைக் கொன்று, கோட்டையினையும் திறந்து விட்டார்கள். போக்குக் காட்டிய, வெளியிலிருந்த வீரர்களும் திரும்பி வந்து ஒடீசியசுடன் சேர்ந்து கொண்டனர். பெரும் போருக்குப்பின் ட்ராய் வீழ்ந்தது. ஒடீசியசின் வீர சாகச செயல்களுக்கு இதுவும் ஓர் எடுத்துக் காட்டாகும்.

## மேற்கோள்கள்

பகுப்பு:இலியட்
பகுப்பு:எசுபார்த்தா
ஆர். அனந்த கிருஷ்ணர்

**ரள்ளபல்லி அனந்த கிருஷ்ண சர்மா** (Rallapalli Ananta Krishna Sharma) (23 சனவரி 1893 - 11 மார்ச் 1979) ஆந்திர மாநிலத்தைச் சேர்ந்த ஒரு கருநாடக இசைக் கலைஞரும் தெலுங்கு, கன்னடம், சமக்கிருதம் ஆகிய மொழிகளில் பண்டிதரும் ஆவார்.

## சிறு வயதில்
ஆந்திர மாநிலம் ராயல்சீமா, அனந்தப்பூர் மாவட்டம், கம்பதூர் வட்டத்தில் ரள்ளபல்லி என்னும் ஊரில் பிறந்தார். தந்தையார் பெயர் கர்ணமடக்கல கிருஷ்ணர். தாயார் பெயர் அலமேலு மங்கம்மா. தந்தையிடம் தெலுங்கு, சமக்கிருத மொழிகளும் தாயாரிடம் இசையும் கற்றார்.

தனது 13 ஆவது வயதில் மேற்படிப்புக்காக மைசூர் சென்று அங்கிருந்த பரக்கல மடத்தில் சேர்ந்தார். சமக்கிருத மொழியில் இவருக்கிருந்த புலமையைக் கண்ட மடத்தின் தலவர் ஸ்ரீ கிருஷ்ண பிரமதந்திர சுவாமி இவரை அங்கிருந்த சாமராஜ பாடசாலையில் சமஸ்கிருதம், பிராகிருதம் ஆகிய மொழி இலக்கியங்களை கற்றுக் கொள்ள ஏற்பாடு செய்தார்.

அத்துடன் மைசூர் அரசவை வித்துவான்களாக இருந்த *பிதரம்* கிருஷ்ணப்பா, சிக்க ராமா ராவ் ஆகியோரிடம் கருநாடக இசை கற்றார்.

பயிற்சியின் முடிவில் வாய்ப்பாட்டு வித்துவானாகவும், வயலின் வாத்தியக் கலைஞராகவும் பேர் பெற்றவராக இருந்ததோடு வாக்கேயக்காரராகவும், விமரிசனம் செய்பவராகவும் விளங்கினார்.

## பணிகள்
தனது 18 ஆவது வயதில் மைசூர் மகாராஜா கல்லூரியில் 1912 ஆம் ஆண்டு தெலுங்கு பண்டிதராக நியமனம் பெற்றார். 1949 வரை இந்தப் பதவியில் பணியாற்றியவர் திருப்பதிக்கு வந்து அங்கிருந்த ஸ்ரீ வெங்கடேஸ்வரா கீழைத்தேய ஆய்வு மையத்தில் ஒரு ஆராய்ச்சியாளராக 1958 வரை பணியாற்றினார்.

## மாணாக்கர்கள்
அவரது மருமகள் சரோஜம்மா (வாய்ப்பாட்டு, வீணை), டி. எஸ். தாதார், வி. வி. கிருஷ்ணர், பணகிரி லட்சுமி நரசிம்மர், புக்கபட்டணம் ராமார் (வயலின்), அவரது மகள்கள் நாகமணி (வாய்ப்பாட்டு) பிரபாவதி (வாய்ப்பாட்டு, வீணை), ஹரிணி (வாய்ப்பாட்டு), அவரது மூத்த மகன் பேராசிரியர் ஆர். ஏ. பாணி சாயி (வாய்ப்பாட்டு), பேர்த்திகள் ஊர்மிளா (வீணை), சுரபி (வாய்ப்பாட்டு) ஆகியோர் அவரிடம் இசை பயின்ற மாணாக்கர்கள்.

## இசை, இலக்கியப் பணி
கருநாடக இசையிலும், தெலுங்கு, கன்னட, சமக்கிருத இலக்கியங்களிலும் பெரும் பங்காற்றியுள்ளார்.

## வாக்கேயக்காரராக
இவர் கீதம், ஸ்வரஜதி, வர்ணம், கிருதி, தில்லானா எனப் பல வடிவங்களில் பாடல்கள் இயற்றி இசை அமைத்துள்ளார். அன்னமாரின் கீர்த்தனைகளில் கிட்டத்தட்ட 300 கீர்த்தனைகளை தொகுத்து வெளியிட்டதுடன், இவற்றுள் சுமார் 100 கீர்த்தனங்களுக்கு இசை அமைத்துள்ளார்.

## சிறப்புகளும் விருதுகளும்

* கௌரவ முனைவர் பட்டம் திருப்பதி ஸ்ரீ வெங்கடேஸ்வரா பல்கலைக் கழகம் வழங்கியது (1974).
* சங்கீத கலாநிதி விருது, சென்னை மியூசிக் அகாதமி வழங்கியது (1974).
* கானகலா சிந்து - மைசூர் ஸ்ரீ பிரசன்ன சீதாராம மந்திரம், சங்கீத சம்மேளனம் வழங்கியது
* கானகலா பிரபூர்ண - ஆந்திரப் பிரதேச சங்கீத நாடக அகாதமி வழங்கியது.
* சங்கீத கலாரத்னா - பெங்களூர் காயன சமாஜம் (1970)
* கௌரவ உறுப்பினர் - மத்திய அரசின் சங்கீத நாடக அகாதமி
* சங்கீத சாகித்திய ஆஸ்தான வித்துவான் - திருப்பதி திருமலை தேவஸ்தானம், திருப்பதி வழங்கியது.

## மேற்கோள்கள்

## வெளி இணைப்புகள்
ரல்லப்பள்ளி அனந்த கிருஷ்ண ஷர்மா - வாழ்க்கை வரலாறு

பகுப்பு:சங்கீத கலாநிதி விருது பெற்றவர்கள்
பகுப்பு:கருநாடக இசைக் கலைஞர்கள்
பகுப்பு:இந்திய வயலின் கலைஞர்கள்
பகுப்பு:இலக்கியத் துறையினர்
பகுப்பு:தெலுங்கு கவிஞர்கள்
பகுப்பு:20 ஆம் நூற்றாண்டுக் கருநாடக இசைக் கலைஞர்கள்
பகுப்பு:1893 பிறப்புகள்
பகுப்பு:1979 இறப்புகள்
பகுப்பு:தெலுங்கு மக்கள்
பகுப்பு:அனந்தபூர் மாவட்ட மக்கள்
பாக்கு மட்டை

**பாக்கு மட்டை** என்பது பாக்கு மரங்களின் மட்டைகளாகும். இவை பாக்கு மரங்களிலிருந்து இருந்து உதிர்ந்து விழும் மட்டைகளாகும்.

## பயன்கள்
* சுற்றுச்சூழலுக்கு ஏற்ற பொருள். எந்தவிதமான செயற்கை மணமோ வேதிக் கலப்படமோ கிடையாது.
* இயற்கை வேளாண்மைக் கழிவாகும்.

## தயாரிக்கப்படும் பொருட்கள்
* பாக்குத் தட்டுகள் 
* தேநீர் கோப்பைகள்
* பல்வேறு வடிவ கிண்ணங்கள்
* சிற்றுண்டி தட்டுக்கள்

## மேற்கோள்

பகுப்பு:இயற்கைப் பொருட்கள்
பகுப்பு:மரங்கள்
பவுண்டல்

**பவுண்டல்** (*poundal*, சுருக்கமாக **pdl**) என்பது விசையின் ஓர் அலகு ஆகும். இது 1877 ஆம் ஆண்டில் இம்பீரியல் அலகுகளில் அடி-இறாத்தல்-செகண்டு தொகுதியின் ஒரு பிரிவாக அறிமுகப்படுத்தப்பட்டது.

:1\,\text{pdl} = 1\,\tfrac{\text{lb}_m \cdot \text{ft}}{\text{s}^2} 

எந்த விசை ஒரு பவுண்டு (இறாத்தல்) நிறையில் செயல்பட்டு அதில் ஒரு அடி\செக்\செக் அளவு திசைவேக வளர்ச்சியினைக் கொடுக்கிறதோ அந்த விசை ஒரு பவுண்டல் எனப்படும்.

1 pdl = 0.138254954376 N.

## மேற்கோள்கள்
* Obert, Edward  F., “Thermodynamics”, McGraw-Hill Book Company Inc., New York 1948; Chapter I, Survey of Dimensions and Units, pages 1–24.

பகுப்பு:விசை அலகுகள்
பகுப்பு:பிரித்தானிய அலகுகள்
ஜெர்மன் கடற்பறவை

**ஜெர்மன் கடற்பறவை** (Heermann's Gull) அமெரிக்க ஐக்கிய நாடு கலிபோர்னியா வளைகுடாப் பகுதி, மெக்சிக்கோ, பிரிட்டிசு கொலம்பியா போன்ற இடங்களின் கடற்கரையோரம் காணப்படுகிறது. பொதுவாக இப் பறவைகள் கடற்கரைகளின் அருகில் அல்லது கடலுக்குள் வெகுதூரத்திலும் மிகவும் அரிதாக உள்நாட்டிலும்  காணப்படுகின்றன. இவைகள் பெரும்பாலும் கடற்கரை ஓரங்களில் காணப்படுகின்றன. உள்நாட்டுக்குள் அரிதாகவே வருகின்றன. 

## விளக்கம்
**ஜெர்மன் கடற்பறவை** மற்ற கடற்பறவைகளைவிட வித்தியாசமாக உள்ளது. வளர்ந்த பறவை சாம்பல் நிறத்திலும், கருமையான சாம்பல் சிறகுகளுடனும், வால் பகுதியின் முனை வெள்ளை நிறத்திலும் காணப்படுகிறது. இதன் அலகுப்பகுதி சிகப்பு நிறத்தில் கருப்பு கலந்து காணப்படுகிறது. இப்பறவைகளில் வளர்ந்த பறவைகளின் தலைப்பகுதி சாம்பல் நிறத்திலும், இளம் பறவையின் தலைப்பகுதி வெள்ளை நிறத்திலும் காணப்படுகிறது.

## பரவல்
கலிபோர்னியா பகுதியில் அமைந்துள்ள கலிபோர்னியா வளைகுடா, பாகா கலிபோர்னியா போன்ற தீவுப்பகுதியில் ஏராளமான பறவைகளைக் காணமுடிகிறது. இனப்பெருக்கத்துக்குப் பின் குவாத்தமாலா, பிரிட்டிசு கொலம்பியா போன்ற இடங்கள் வரை பரவிச் செல்கின்றன.

## பழக்கம்
இப்பறவையினம் பொதுவாகப் கூட்டமாக தரைப்பகுதியில் கூடு கட்டி வாழுகிறது. 100 சதுரடிப்பகுதியில் 110 கூடுகள் வரை காணப்படுகின்றன. இவை சாம்பல் நிறத்தில் பழுப்பு கோடுகள் உள்ளது போல்  இரண்டு அல்லது மூன்று முட்டைகள் வரை இடுகின்றன.
இப்பறவைகள் பொதுவாக மற்ற கடற்பறவைகளின் உணவைத் திருடி உண்ணும் பழக்கத்தைக் கொண்டுள்ளது, குறிப்பாக பழுப்புக் கீச்சான் (Brown Pelicans) போன்ற பறவைகளிடம் திருடி உண்கிறது.

## வசிப்பு நிலை
1964ம் ஆண்டுகளில் மெக்சிக்கோ பகுதியில் ஸ்லா ரசா (Isla Rasa) பகுதியில் வனவிலங்கு சரணாலயமாக அறிவிக்கப்பட்டது. இதன் காரணமாக முட்டை சேகரிப்பவர்களிடமிருந்தும், இனப்பெருக்க காலத்தில் இடையூறு விளைவிப்பவர்களிடமிருந்து பறவைகளைக் பாதுகாக்க முடிகிறது. இப்பறவைகளின் இனப்பெருக்க காலங்களில் இங்குள்ள பல சிறிய தீவுகளில் பேரழிவு ஏற்படுத்தும் பழக்கங்கள் உள்ளது. இப்பறவையானது எல்நினோ கால ஓட்டத்தாலும் இந்த இனங்கள் பெரும் அழிவை சந்திப்பதால் பறவைகள் பாதுகாப்பு சங்கமானது அழிந்து வரும் இனம் என்று கணக்கிட்டுள்ளது.

## மேற்கோள்

## புற இணைப்புகள்

*ARKive - images and movies of the Heermann's gull ''(Larus heermanni)'' 
*BirdLife Species Factsheet

பகுப்பு:கடற்பறவைகள்
மாஞ்சோலை தொழிலாளர்கள் படுகொலை

**மாஞ்சோலை தொழிலாளர்கள் படுகொலை** (*Manjolai labourers massacre*) அல்லது **தாமிரபரணி படுகொலை** என்பது 1999 சூலை 23 அன்று ஊதிய உயர்வு கேட்டு திருநெல்வேலியில், மாஞ்சோலை தேயிலைத் தோட்டத் தொழிலாளர்கள் நடத்திய பேரணியின் போது காவல் துறை நடத்திய தடியடியில் பதினேழு பேர் உயிரிழந்த நிகழ்வைக் குறிக்கும்.

## பின்னணி விவரம்
மாஞ்சோலை தேயிலைத் தோட்டத் தொழிலாளர்கள், தேயிலைத் தோட்டத் தொழிலாளர்களுக்கு நாள் ஒன்றுக்கு எழுபது ரூபாயிலிருந்து நூறு ரூபாய் கூலி உயர்வு, பெண்கள் பணியில் இருக்கும் போது மகப்பேறு காலங்களில் விடுப்பு, எட்டு மணி நேர வேலை, மேலும் முன்பு கைது செய்யப்பட்ட 652 தொழிலாளர்களின் விடுதலை ஆகிய கோரிக்கைகளை வலியுறுத்தி கிருஷ்ணசாமியின் புதிய தமிழகம் கட்சியும், அதன் கூட்டணிக் கட்சிகளான த.மா.கா, இடது சாரிக் கட்சிகள், இசுலாமிய அமைப்பினர் தலைமையில் பேரணியாக  1999 சூலை 23 அன்று திருநெல்வேலி மாவட்ட ஆட்சித் தலைவர் அலுவலகம் சென்று மனு கொடுக்கப் பேரணியாக வந்தனர். வழி நடத்தி வந்த அரசியல் கட்சித் தலைவர்களை, மாவட்ட ஆட்சித் தலைவர் அலுவலகத்திற்குள் அனுமதிக்க காவல்துறை மறுத்தது. ஆகையால் காவல்துறைக்கும், மக்களுக்கும் மோதல் ஏற்படவே, காவல்துறை திடீரென தடியடி நடத்தியது. காவல்துறையின் தாக்குதலை எதிர்பாராத மக்கள் நிலை குலைந்து சிதறி ஓடினார்கள். தாக்குதல் நடைபெற்ற இடத்தில் ஒருபுறம் சுவர் எழுப்பப்பட்ட மாவட்ட ஆட்சித் தலைவர் அலுவலகம், மறுபுறம் தாமிரபரணி ஆறு. தப்பிக்க வழிதேடி பெருவாரியானோர் தாமிரபரணி ஆற்றுக்குள் குதித்து தப்பிக்க முயன்றதில் ஒன்றரை வயது குழந்தை விக்னேஷ் உட்பட பலதரப்பட்ட சாதி சமயத்தைச் சேர்ந்த பதினேழு பேர் மரணமடைந்தனர். மேலும் அரசு அதிகாரியினர், பத்திரிகையாளர் உட்பட 500 பேருக்கும் மேல் இதில் காயமடைந்தனர்.

## ஆவணப்படம்
**ஒரு நதியின் மரணம்** (Death of a River) என்னும் ஆவணப்படத்தை திருநெல்வேலி காஞ்சனை சினிமா இயக்கம் தயாரித்துள்ளது, ஆவணப்பட இயக்குநர் ஆர்.ஆர். சீனிவாசன் என்பவரால் இயக்கப்பட்டு 1999 ஆம் ஆண்டு வெளியானது. மேலும் நிகழ்வு நடந்த காலகட்டங்களில் நிலா தொலைக்காட்சி எடுத்த காணொளிக் காட்சிகள், அன்றே வெளிவந்த தினமணி, தினமலர், நக்கீரன் இதழ், தினபூமி, கதிரவன், மாலை முரசு, ஆகிய ஊடகங்களின் புகைப்படங்களைக் கொண்டு இந்த ஆவணப்படம் தயாரிக்கப்பட்டுள்ளது. மேலும் இந்நிகழ்வை நேரடி தொடர்புடையவர்களின் நேர்காணலும் இதில் இடம் பெற்றுள்ளது.

## மேற்கோள்கள்

## வெளியிணைப்பு
*  ஒரு நதியின் மரணம் ஆவணப்படக் காணொளிகள்

பகுப்பு:மறியல் போராட்டங்கள்
பகுப்பு:1999 நிகழ்வுகள்
பகுப்பு:திருநெல்வேலி மாவட்டம்
பகுப்பு:தமிழ்நாட்டு வரலாறு (1947- தற்போதுவரை)
பகுப்பு:இந்தியாவில் படுகொலைகள்
பகுப்பு:தமிழ்நாட்டில் தலித்துகளுக்கு எதிரான வன்முறை
பகுப்பு:தலித்தியல்
ஐக்கிய ஜனநாயக முன்னணி (இந்தியா)

**ஐக்கிய ஜனநாயக முன்னணி** (*United Democratic Front*-UDF) இந்தியாவின் கேரள மாநிலத்தில் செயற்பட்டு வரும் ஒரு அரசியல் கட்சிகளின்  கூட்டணியாகும். 1970 களில், இந்திய தேசிய காங்கிரஸ் கட்சியின் முக்கியத் தலைவரான கே. கருணாகரனால் இக் கூட்டணி உருவாக்கப்பட்டது. கேரளாவின் மற்றொரு அரசியல் கூட்டணியான இடதுசாரி ஜனநாயக முன்னணிக்கெதிரான பலமானதொருக் கூட்டணியாக உள்ளது. கேரளாவில் இக் கூட்டணி இந்திய தேசிய காங்கிரஸ் கட்சியின் தலைமையில் இயங்கி வருகிறது.

## கேரள சட்டப் பேரவைத் தேர்தல், 2011
2011 இல் நடைபெற்ற கேரள மாநில சட்டப் பேரவை தேர்தலில் ஐக்கிய ஜனநாயக முன்னணி வெற்றிபெற்று, 2016 வரை கேரள மாநிலத்தை ஆட்சி செய்தது.  இத் தேர்தலில் மொத்தமுள்ள  140 தொகுதிகளில் 72 தொகுதிகளில் ஐக்கிய ஜனநாயக முன்னணிக் கூட்டணியும், 68 தொகுதிகளில் இடதுசாரி ஜனநாயக முன்னணிக் கூட்டணியும் வெற்றி பெற்றன. மிகக் குறைவான பெரும்பான்மை பெற்று ஐக்கிய ஜனநாயகக் கூட்டணி உம்மன் சாண்டி தலைமையில் ஆட்சி அமைத்தது.  

### சட்டப்பேரவையில்-இக்கூட்டணிக் கட்சிகள்
#இந்திய தேசிய காங்கிரசு
#இந்திய யூனியன் முஸ்லீம் லீக் 
#கேரள காங்கிரஸ் (எம்) 
#சோசியலிஸ்ட் ஜனதா கட்சி  
#கேரள காங்கிரஸ் (பி) 
#கேரள காங்கிரஸ் (ஜே)  
#கேரள புரட்சிகர சோசியலிசக் கட்சி (பேபி ஜான்) 
#புரட்சிகர சோசியலிசக் கட்சி
#கம்யூனிஸ்ட் மார்க்சிசக் கட்சி (CMP) 

## கேரள சட்டப் பேரவைத் தேர்தல், 2016
2016 இல் நடைபெற்ற கேரள மாநில சட்டப் பேரவை தேர்தலில் மொத்தமுள்ள  140 தொகுதிகளில் 47 தொகுதிகளில் ஐக்கிய ஜனநாயக முன்னணிக் கூட்டணியும், 91 தொகுதிகளில் இடதுசாரி ஜனநாயக முன்னணிக் கூட்டணியும் வெற்றி பெற்றன. இடதுசாரி ஜனநாயக முன்னணி ஆட்சியைக் கைப்பற்றியது.

## இணையதளம்
*http://udf.org.in 

## மேற்கோள்கள்

பகுப்பு:கேரள அரசியல்
பகுப்பு:இந்திய அரசியல் கூட்டணிகள்
சயா லபஃப்

**சயா லபஃப்** (**Shia LaBeouf**, பிறப்பு: ஜூன் 11, 1986) ஒரு அமெரிக்க நாட்டு நடிகர் மற்றும் இயக்குநர் ஆவார். இவர் 1998ம் ஆண்டு தி கிறிஸ்துமஸ் பத் என்ற திரைப்படத்தின் மூலம் சினிமாத்துறைக்கு அறிமுகமானார், அதைத் தொடர்ந்து டிரான்ஸ்போர்மர்ஸ் போன்ற பல வெற்றி திரைப்படங்களில் நடித்துள்ளார்.

## வெளி இணைப்புகள்
* 
* 

பகுப்பு:அமெரிக்க ஆண் திரைப்பட நடிகர்கள்
பகுப்பு:1986 பிறப்புகள்
பகுப்பு:வாழும் மக்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
உயிரணுக்களில் கதிர்வீச்சின் தாக்கம்

**உயிரணுக்களில் கதிர்வீச்சின் தாக்கம்** (Interaction of radiation on cell ) என்பதனை இரு வகையாகப் பிரித்துப் பார்க்கலாம்.

1 நேரடி தாக்கம் (Direction action)
2 மறைமுகத் தாக்கம் ( Indirection action)

நேரடித் தாக்கத்தில் கதிர்வீச்சானது உயிரணுக்களில் முக்கிய கதிர் உணர்திறன் மிக்க அணுக்களிலோ அல்லது மூலக்கூறுகளிலோ மோதி  அவைகளில் மாற்றத்தினை ஏற்படுத்துகிறது. அங்கு உயிரணுக்கள் கதிர்வீச்சீலிருந்து ஆற்றலை நேரடியாக ஏற்றுக் கொள்கின்றன. வேறுவகையில் கூறுவதானால் ,உணர்திறன் மிக்க பருமனளவு செயலற்ற நிலைக்கு மாற இந்த பருமனிலேயே ஆற்றல் ஏற்கப்படுகிறது.

நேரடி விளைவு, இலக்குக் கோட்பாட்டின்( ) அடிப்படையில் விளக்கப்படுகிறது. இங்கு உணர்திறன் மிக்க பருமனளவு **இலக்கு** எனப்படுகிறது.மோதப்பட்டின் விளைவாக அயனியாக்கம் நிகழ்வது **மோதல்** எனப்படுகிறது. ஒரே மோதலில் உயிரணுக்கள் செயலிழக்கும் போது ,மீதி உயிர்த்திருக்கும் உயிரணுக்கள் (Surviving fration of cells ) எக்சுபொணன்சியல் விதிக்கட்பட்டு இருக்கும்.

மறைமுகத் தாக்கத்தின் போது உணர்திறன் மிக்க பருமனளவு மற்றொரு பருமனிலிருந்து ஆற்றலைப் பெற்று செயலிழக்கிறது.இந்த இரண்டாவது பருமனளவு நேரடி மோதல் காரணமாக கதிர் வீச்சிலிருந்து ஆற்றலைப் பெற்றிருக்கிறது.

நேரடி தாக்கத்தில் எந்த பருமனளவு செயலிழக்கிறதோ,அது கதிர் வீச்சிலிருந்து நேரடியாக பெறுகிறது. ஆனால் மறைமுகத் தாக்கலில் நேரடியாக அந்த பருமனளவு  ஆற்றலை கதிர் வீச்சிலிருந்து பெறுவதில்லை.

மனித உடலில் திசுக்கள் 80 % வரையில் நீரால் ஆனது. இதன் காரணமாக கதிர்வீச்சின் போது அதிக ஆற்றல், முதலில் நீரிலேயே உறைகிறது அல்லது ஏற்கப்படுகிறது. மற்ற பகுதியில் வெகு குறைவாகவே ஏற்கப்படுகிறது. நீர்மூலக்கூறுகள் செயலூக்கம் பெற்று  (Activated ) அதன் காரணமாக, அதனை அடுத்துள்ள மற்ற மூலக்கூறுகளுடன்  வினைப்படுகின்றன. இதுவே மறைமுகத் தாக்கம் எனப்படுகிறது. செயலூக்கம் நீர்(Activated water ) எனப்படும். எப்போது நீர் மூலக்கூறுகள் கதிர்வீச்சிற்கு ஆட்படுகின்றனவோ அப்போது அயனியாக்கம் கீழ் கண்டவாறு நிகழும்.

  H2 O --radiation----------- H2O+ + e-,

இந்த எலக்ட்ரான் மற்றொரு சாதாரண நீர் மூலக்கூற்றினால் ஏற்கப்பட்டு ஓர் எதிர் அயனியாக மாறும்.அதாவது,

  H2O + e-------------- H2O-,

இவ்வாறு அயனி இணை கிடைக்கப் பொறுகிறது. இவை நிலையானவை அல்ல. உடனேயே அவை பிரிந்து விடுகின்றன..

  H2O+ --------H+ + HO0.

  H2O- --------H0 + HO-.
இந்த வினைகள் காரணமாக இரு தனி செயலூக்கமுடைய ராடிக்கல்கள் கிடைக்கின்றன. அவைகள் H0 & HO0.மற்றவை நிலையானவைகளாகும். தனித்த ராடிகலிலில், தனித்த எலக்ட்ரான் உள்ளது. அது செயலூக்கமுடையது.இதுபோன்ற வைகளின் வாணாள் சில மைக்ரோ விநாடியே ஆகும். இந்த நேரத்தில் அருகிலுள்ள கரிம்ப் பொருட்களைத் தாக்குகின்றன. இதனால் நிலையான அமைப்பினைப் பொறுகின்றன.

  H0 +OH0 ----H2O

  H0  + H0 ----H2,

  OH0  + OH0 ---H2O2 ,

  H0  + O2  ---H0O2.

இரட்டை ஆக்சிஜன் ராடிகல் ,அதிக ஆக்சிஜன் உள்ளபோது பெறப்படுகிறது. இப்படிப் பட்ட வினைகளே உயிரியல் விளைவாக வெளிப்படுகின்றன.

பிஎ.ஆர்.சி. குறிப்புகள்( BARC  notes)

பகுப்பு:கதிர் உயிரியல்
சுவிஸ் போஸ்ட்

**சுவிஸ் போஸ்ட்** (, , , ) இது சுவிச்சர்லாந்து| நாட்டு தபால் சேவை ஆகும். மற்றும் இந்த நாட்டின் இரண்டாவது பெரிய நிறுவனம் இது ஆகும். இதன் தலைமையகம் பேர்ன் மாநிலத்தில் அமைந்துள்ளது. இந்த நிறுவனத்தின் மூலம் 2012ம் ஆண்டு 2.3 மில்லியன் கடிதங்கள் மற்றும் 111 மில்லியன் பொதிகளும் அனுப்பப்பட்டுள்ளது.

## குழு அமைப்பு
* போஸ்ட் நிதி (தபால் வங்கி)
* போஸ்ட் பஸ் (தபால் பேருந்து)
* சுவிஸ் போஸ்ட் சொல்யூசன்ஸ்
* தபால் மின்னஞ்சல்

## குழு பிரதிநிதி
* சுசன்னே Ruoff - 1. செப்டம்பர் 2012 -
* Jürg புச்சர் - 14. டிசம்பர் 2009 - 31. ஆகஸ்ட் 2012
* மைக்கேல் Kunz - 1. ஏப்ரல் 13, 2009 முதல் டிசம்பர் 2009 வரை
* Ulrich Gygi - 2000-2009
* Reto Braun - 1998-2000

## சேவைகள்
* E-Mail Letter

## இணையதளங்கள்
* Die Schweizerische Post
* Postorganisationsgesetz (POG)
* Philashop der Schweizerischen Post (Briefmarken)
* Pensionskasse der Schweizerischen Post
* WebStamp, die persönliche Briefmarke 
* Historisches Archiv und Bibliothek PTT (PTT-Archiv) 

பகுப்பு:சுவிட்சர்லாந்தில் தகவல் தொடர்புகள்
பகுப்பு:தபால் நிலையங்கள்
அசோ-டை-கார்போனமைடு

**அசோ-டை-கார்போனமைடு** (Azodicarbonamide), அல்லது **அசோ-பிசு-ஃபோர்மாமைடு** (azobisformamide), என்னும் வேதிப்பொருளின் மூலக்கூறு வாய்பாடு C2H4O2N4. இது மஞ்சள் நிறத்தில் இருந்து செம்மஞ்சள் சிவப்பு நிறம் வரையான நிறங்களில் காணப்படும் மணமற்ற படிகப் பொடி. இது உணவுப்பொருள்களில் சேர்க்கும் சேர்ப்பியாகப்பபயன்படுகின்றது; இது இதன் ஐ.எண் (E number) **E927**.

## உணவுச்சேர்ப்பி
உணவில் சேர்க்கப்படும் ஒரு உணவுச்சேர்ப்பியாக அசோ-டை-கார்போனமைடு  பயன்படுகின்றது, குறிப்பாக மாவுப்பொருளை வெள்ளையாக்கும் பொருளாகவும் விரைந்து நொதித்துப் பொங்கும் (உப்பும்) பொருளாகவும் பயன்படுகின்றது. இது மாவில் உள்ள ஈரப்பதத்துடன் வினைப்பட்டு ஆக்சைடாக்கும் பொருளாக இயங்குகின்றது முக்கியமான வேதிவினையின் விளைபொருள் பை-யூரியா (biurea), இது சிறுநீருப்பாகிய யூரியாவில் பெறப்படும் பொருள்; இப்பொருள் வெதுப்பக வேப்பில் (baking) சிதைவுறாமல் இருக்கின்றது. இரண்டாம்நிலை வினைகளின் விளைபொருள்களில் செமிகார்பாசைடும் (semicarbazide)  எத்தில் கார்பாமேட்டும்(ethyl carbamate).  அடங்கும். ஐக்கிய அமெரிக்காவிலும்கனடாவிலும் அசோ-டை-கார்போனமைடு 45 மில்லியனின் கூறுகள் (45 ppm) வரை சேர்க்கப்படலாம். ஆனால் ஆத்திரேலியாவிலும் ஐரோப்பாவிலும்  உணவுச்சேர்ப்பியாகப் பயன்படுத்துவது தடைசெய்யப்பட்டுள்ளது

## பிற பயன்கள்
அசோ-டை-கார்போனமைடின் முதன்மைப்பயன்பாடு நுரைபோன்ற வடிவம் கொண்டநெகிழிகளில் அப்படிப்பட்ட நுரைம வடிவ உருவாக்கிப்பொருளாகப்பயன்படுகின்றது. அசோ-டை-கார்போனமைடின் வெப்பவழி பகுப்பில் நைதரசன், கார்பன் -மோனோ-ஆக்சைடு, கார்பன் -டை-ஆக்சைடு, அமோனியா போன்ற வளிமங்கள் வெளிப்பட்டு வளிமக்குமிழிகளாக ஆகி நுரைம வடிவம் கொள்கின்றது. 

அசோ-டை-கார்போனமைடு நெகிழிகள், செயற்கைத் தோல் போன்ற பொருள்கள் செய்யப் பயன்படுகின்றது. தூய அசோ-டை-கார்போனமைடு 200 °C வெப்பநிலையில் வினைப்படுகின்றது, ஆனால் நெகிழி, செயற்கைத்தோல் தொழிலகங்களில் மாற்றியமைக்கப்பட்ட அசோ-டை-கார்போனமைடு 170 °C வெப்பநிலையிலேயே வேதி வினைப்படுகின்றது.

## அடிக்குறிப்புகளும் மேற்கோள்களும்

## வெளியிணைப்புகள்
*International Chemical Safety Card

பகுப்ப:உணவுச் சேர்ப்பிகள்

பகுப்பு:அசோ சேர்மங்கள்
பகுப்பு:வேதிப்பொருள்கள்
பகுப்பு:உணவுச் சேர்பொருட்கள்